CELEX: 32020R2131
Language: lv
Date: 2020-12-16 00:00:00
Title: Eiropas Parlamenta un Padomes Regula (ES) 2020/2131 (2020. gada 16. decembris) par muitas nodokļu atcelšanu dažām precēm

18.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 430/1
               
            
         EIROPAS PARLAMENTA UN PADOMES REGULA (ES) 2020/2131
         (2020. gada 16. decembris)
         par muitas nodokļu atcelšanu dažām precēm
         EIROPAS PARLAMENTS UN EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 2. punktu,
         ņemot vērā Eiropas Komisijas priekšlikumu,
         pēc leģislatīvā akta projekta nosūtīšanas valstu parlamentiem,
         saskaņā ar parasto likumdošanas procedūru (1),
         tā kā:
         
                     (1)
                  
                  
                     Savienībai un Amerikas Savienotajām Valstīm ir plašākās un dziļākās divpusējās tirdzniecības un ieguldījumu attiecības pasaulē, un tām ir ļoti integrēta ekonomika. To savstarpējā preču un pakalpojumu tirdzniecība abos virzienos pārsniedz 1 triljonu EUR gadā, kas atbilst aptuveni 3 000 miljoniem EUR dienā. Minētās ciešās tirdzniecības un ieguldījumu attiecības ir izdevīgas patērētājiem, darba ņēmējiem, uzņēmumiem un ieguldītājiem.
                  
               
                     (2)
                  
                  
                     Savienība ir apņēmusies uzlabot savas tirdzniecības un ieguldījumu attiecības ar Amerikas Savienotajām Valstīm. Tas nozīmē atrast jaunus veidus, kā uzlabot divpusējās tirdzniecības attiecības, mazināt tirdzniecības šķēršļus un atrisināt pašreizējos tirdzniecības strīdus. Lai izvairītos no turpmākiem traucējumiem minētajās tirdzniecības attiecībās, muitas nodokļi, ko Savienība piemēro atsevišķām precēm, būtu jāatceļ uz pieciem gadiem uz erga omnes pamata.
                  
               
                     (3)
                  
                  
                     Muitas nodokļu atcelšanai vajadzētu būt atkarīgai no tā, vai Amerikas Savienotās Valstis faktiski īsteno sevis paziņoto muitas nodokļu samazināšanu noteiktām precēm un no tā, vai Amerikas Savienotās Valstis atturās ieviest jaunus pasākumus, kas kavētu 2020. gada 21. augusta Amerikas Savienoto Valstu un Eiropas Savienības kopīgajā paziņojumā par tarifu nolīgumu (“kopīgais paziņojums”) (2) noteikto mērķu sasniegšanu.
                  
               
                     (4)
                  
                  
                     Muitas nodokļu atcelšana būtu jāpiemēro no tās pašas dienas, kad faktiski tiek īstenots Amerikas Savienoto Valstu paziņojums attiecībā uz savu muitas nodokļu samazināšanu noteiktām precēm, proti, no 2020. gada 1. augusta.
                  
               
                     (5)
                  
                  
                     Lai nodrošinātu vienādus nosacījumus šīs regulas īstenošanai, būtu jāpiešķir īstenošanas pilnvaras Komisijai uz laiku apturēt šīs regulas piemērošanu, ja netiek ievēroti šajā regulā izklāstītie nosacījumi. Minētās pilnvaras būtu jāizmanto saskaņā ar Eiropas Parlamenta un Padomes Regulu (ES) Nr. 182/2011 (3).
                  
               
                     (6)
                  
                  
                     Ņemot vērā izvairīšanās no turpmākiem traucējumiem tirdzniecības attiecībās starp Savienību un Amerikas Savienotajām Valstīm steidzamību, šai regulai būtu jāstājas spēkā nekavējoties pēc tās publicēšanas. Tā paša iemesla dēļ tiek arī uzskatīts par lietderīgu paredzēt izņēmumu attiecībā uz astoņu nedēļu laikposmu, kas minēts Līgumam par Eiropas Savienību, Līgumam par Eiropas Savienības darbību un Eiropas Atomenerģijas kopienas dibināšanas līgumam pievienotā Protokola Nr. 1 par valstu parlamentu lomu Eiropas Savienībā 4. pantā,
                  
               IR PIEŅĒMUŠI ŠO REGULU.
         
            1. pants
            Muitas nodokļu atcelšana
            Precēm, kas klasificētas pielikuma I iedaļā uzskaitītajās tarifa pozīcijās, piemērojamie kopējā muitas tarifa ievedmuitas nodokļi ir 0 % (bez nodokļa) uz erga omnes pamata.
         
         
            2. pants
            Muitas nodokļu atcelšanas nosacījumi
            Muitas nodokļus precēm, kas klasificētas pielikuma I iedaļā uzskaitītajās tarifa pozīcijās, atceļ, ja ir izpildīti šādi nosacījumi:
            
                        a)
                     
                     
                        Amerikas Savienotās Valstis uz erga omnes pamata piemēro muitas nodokļu samazinājumu precēm, kas klasificētas pielikuma II iedaļā uzskaitītajās tarifa pozīcijās;
                     
                  
                        b)
                     
                     
                        Amerikas Savienotās Valstis atturas ieviest jaunus pret Savienību vērstus pasākumus, kas kavētu kopīgajā paziņojumā noteikto mērķu sasniegšanu.
                     
                  
         
            3. pants
            Pagaidu apturēšana
            Ja Amerikas Savienotās Valstis neizpilda 2. pantā izklāstītos nosacījumus vai ja ir pietiekami pierādījumi, ka Amerikas Savienotās Valstis nākotnē neizpildīs minētos nosacījumus, Komisija var pieņemt īstenošanas aktu, ar ko aptur 1. pantā minēto muitas nodokļu atcelšanu līdz brīdim, kad 2. pantā izklāstītie nosacījumi būs izpildīti. Minēto īstenošanas aktu pieņem saskaņā ar pārbaudes procedūru, kas minēta 4. panta 2. punktā.
         
         
            4. pants
            Komiteju procedūra
            
               1.   Komisijai palīdz Muitas kodeksa komiteja, kas izveidota ar Eiropas Parlamenta un Padomes Regulas (ES) Nr. 952/2013 (4) 285. pantu. Minētā komiteja ir komiteja Regulas (ES) Nr. 182/2011 nozīmē.
            
            
               2.   Ja ir atsauce uz šo punktu, piemēro Regulas (ES) Nr. 182/2011 5. pantu.
            
         
         
            5. pants
            Stāšanās spēkā un piemērošana
            
               1.   Šī regula stājas spēkā dienā, kad to publicē Eiropas Savienības Oficiālajā Vēstnesī.
            
            
               2.   Šo regulu piemēro no 2020. gada 1. augusta līdz 2025. gada 31. jūlijam.
            
            
               3.   Komisija Eiropas Savienības Oficiālajā Vēstnesī publicē paziņojumu par apturēšanu, ja šīs regulas piemērošana ir apturēta saskaņā ar 3. pantu vai ja šo regulu pārtrauc piemērot pirms 2025. gada 31. jūlija.
            
            
               4.   Pēc attiecīgo ekonomikas dalībnieku pieprasījuma attiecīgie dalībvalstu muitas dienesti atmaksā visus samaksātos nodokļus, kas pārsniedz tos, kurus saskaņā ar šo regulu piemēro importam no Amerikas Savienotajām Valstīm no 2020. gada 1. augusta līdz 2020. gada 18. decembrim.
            
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 16. decembrī
            
               
                  Eiropas Parlamenta vārdā
               
               
                  priekšsēdētājs
               
               D. M. SASSOLI
            
            
               
                  Padomes vārdā
               
               
                  priekšsēdētājs
               
               M. ROTH
            
         
         
            (1)  Eiropas Parlamenta 2020. gada 26. novembra nostāja (Oficiālajā Vēstnesī vēl nav publicēta) un Padomes 2020. gada 9. decembra lēmums.
         
            (2)  Skatīt dokumentu ST 12652/20, kas atrodams http://register.consilium.europa.eu.
         
            (3)  Eiropas Parlamenta un Padomes Regula (ES) Nr. 182/2011 (2011. gada 16. februāris), ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (OV L 55, 28.2.2011., 13. lpp.).
         
            (4)  Eiropas Parlamenta un Padomes Regula (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).
      
      
         
            PIELIKUMS
            I iedaļa (Eiropas Savienības Kombinētā nomenklatūra)
            
                        KN kods
                     
                     
                        Apraksts
                     
                  
                        0306 11 90 
                     
                     
                        Saldēti langusti un citādi jūras vēži Palinurus spp., Panulirus spp. un Jasus spp., arī kūpināti, čaulā vai bez tās, ieskaitot langustus un citādus jūras vēžus čaulā, termiski apstrādāti tvaicējot vai vārot ūdenī (izņemot jūras vēžu (langustu) astes)
                     
                  
                        0306 12 10 
                     
                     
                        Saldēti omāri Homarus spp., veseli, arī kūpināti vai termiski apstrādāti tvaicējot vai vārot ūdenī
                     
                  
                        0306 12 90 
                     
                     
                        Saldēti omāri Homarus spp., arī kūpināti, čaulā vai bez tās, ieskaitot omārus čaulā, termiski apstrādāti tvaicējot vai vārot ūdenī (izņemot veselus)
                     
                  
                        0306 32 10 
                     
                     
                        Dzīvi omāri Homarus spp.
                     
                  II iedaļa (Amerikas Savienoto Valstu muitas tarifs)
            
                        Tarifa kods
                     
                     
                        Apraksts
                     
                     
                        Spēkā esošais vislielākās labvēlības tarifs
                     
                     
                        Jaunā vislielākās labvēlības tarifa likme
                     
                  
                        1604 20 05 
                     
                     
                        Ražojumi, kuru sastāvā ir vēžveidīgo, mīkstmiešu vai citu ūdens bezmugurkaulnieku gaļa, gatavās maltītes
                     
                     
                        10 %
                     
                     
                        5 %
                     
                  
                        7013 41 50 
                     
                     
                        Stikla galda un virtuves trauki (izņemot dzeramtraukus), no svina kristāla, kuru vērtība pārsniedz 5 USD katram
                     
                     
                        6 %
                     
                     
                        3 %
                     
                  
                        3214 90 50 
                     
                     
                        Fasāžu, iekšējo sienu, grīdu, griestu vai tamlīdzīgu virsmu apstrādes ugunsnedroši maisījumi, kas nav uz kaučuka bāzes
                     
                     
                        6,5 %
                     
                     
                        3,25 %
                     
                  
                        3601 00 00 
                     
                     
                        Šaujampulveri
                     
                     
                        6,5 %
                     
                     
                        3,25 %
                     
                  
                        9613 10 00 
                     
                     
                        Šķiltavas un citi aizdedzinātāji, ar gāzi darbināmas kabatas šķiltavas, kas nav atkārtoti uzpildāmas
                     
                     
                        8 %
                     
                     
                        4 %
                     
                  
                        9613 90 80 
                     
                     
                        Neelektrisko šķiltavu un citu aizdedzinātāju detaļas
                     
                     
                        8 %
                     
                     
                        4 %